
A HTE NOVEMberi választmányi üléséről
A november 2-án tartott Választmányi ülés első na​pi​rendi pontja a november 10-i Elnökségi ülés prog​ram​jának véglegesítése volt. A második napirendi pont​ban a HTE Elnöke és Főtitkára számoltak be az októ​ber 24-én megtartott szakmai közösségek vezetőinek az üléséről. 
Sajnos a szakosztályok, klubok, területi és intéz​mé​nyi csoportok vezetőinek csak egy része jelent meg a találkozón, így informálásuk a HTE-ben történő válto​zá​sokról csak részleges lehetett. A be​szélgetésen a Választmány képviselői igyekeztek a szakmai közös​ségek sikereinek és kudarcainak a moz​gatórugóit meg​keresni annak érdekében, hogy az Egyesület motor​ját jelentő szervezetek munkáját kel​lő​en tudja segíteni a Választmány.

A harmadik napirendi pont a K+F tevékeny​sé​gek​kel kapcsolatos tagi felmérés eredményeit foglalta össze. Huszty Gábor, a HTE elnöke sajnálattal álla​pította meg, hogy a remélttel szemben mindössze 33 tagunk jelentkezett a K+F felhívásra, ami nem igazolja vissza a feltételezett magas szakmai potenciált. En​nek ellenére érdemes lenne néhány kisebb K+F mun​kán, szakértői feladaton kipróbálni, milyen az ellenér​tékért folytatott együttdolgozás hajlama tényleges fel​a​datok esetében. 

A negyedik napirendi pontban Vida Rolland, a Kül​ügyi Bizottság vezetője az European Alliance for Inno​vation (EAI) szervezet célját és munkáját, melyhez a HTE Associate Partner-ként – tagdíjfizetési kötelezett​ség nélkül – csatlakozott. Az EAI tagjai főként európai egyetemek, kutatóintézetek, nagyvállalatok, befektető tár​saságok, szabványosítási és egyéb szervezetek. Vida kiemelte hogy az EAI tagság további kapcsola​tokat, ötleteket hozhat a HTE számára az innováció területén.

Az ötödik napirendi pontban Sallai Gyula számolt be a FIA (Future Internet Assembly) idei második ülé​sé​ről, melyet a 7. Future Internet Week keretében Poz​nan​ban rendeztek meg. A nemzetközi részvétel na​gyon széles volt az ülésen, ugyanakkor a résztvevők száma nem érte el a tavaszi budapesti FIA ülés lét​szá​mát. Sallai kiemelte, hogy a rendezvényen új elem​ként jelent meg a kutatás-innováció-regionalitás háromszög gondolata, valamint a kutatás és a szab​ványosítás integrációjának az igénye is. Ezen kívül az energiahatékonyság növelése, a Smart City témaköre és a PPP konstrukciók kerültek előtérbe a poznani kon​ferencián. A következő FIA ülés Aalborgban (Dánia) kerül megrendezésre 2012 májusában. A téma kap​csán felhívta még a figyelmet a november 15-i buda​pesti Jövő Internet napra is.

A hatodik napirendi pontban egy bizottság és egy munkacsoport beszámolójára került sor. Vida Rolland a Külügyi Bizottság eddigi munkáját mutatta be a Választmány tagjainak. A bizottságnak már négy tagja van, s megkezdték a munkát a határon túli szerveze​tekkel való együttműködésben. Az Erdélyi Magyar Mű​szaki Tudományos Társasággal való együttműködés folytatásaként Sepsi Zsolt előadást tartott a HTE kép​viseletében a kolozsvári XXI. Nemzetközi Számítás​tech​nika és Oktatás Konferencián. Az erdélyi együtt​működés mellett a vajdasági magyarság felé is meg​indul a kapcsolatépítés. Ezen kívül sikerrel lezajlott az október 5-7. között 150 fős részvétellel megrendezett ICUMT konferencia, s tovább folytatódott a 2013-as bu​dapesti ICC2013 konferencia szervezése is. 

Heszberger Zalán a hazai rendezvények munka​bizottság vezetőjeként számolt be a Választmánynak. Ennek a munkacsoportnak is négy tagja van már a vezetőjén kívül, s további tagjelöltekkel is folyik a tár​gyalás. Egyik fő tevékenységként az Infokom 2012 kon​ferencia előkészítése a munkacsoport feladata. Mi​vel ennek a rendezvénynek a szervező bizottsági vezetője is Heszberger Zalán, így a két tevékenység egy irányba mutat. Elmondta, hogy elképzelése sze​rint a meghívásos formát szeretnék preferálni a call for paper-ekkel szemben, s felmerült az Infokom konfe​ren​cia kibővítése más, a HTE témakörébe vágó, ko​ráb​ban népszerű, de azóta megszűnt rendezvények előadóinak és célközönségének a megnyerésével is. Idén a helyszín Budapest lehetne, de ennek előnyeit és hátrányait még mérlegelni kell.

A napirendi pontok után a Választmány még két együttműködési szerződés tervezetével foglalkozott. Az egyik a HTE és a Neumann János Számítógép-tudományi Társaság (NJSZT) közötti együttmű​ködés​re irányul, melynek kulcseleme a Híradástechnika fo​lyóirattal kapcsolatos kooperáció, a másik a HTE és a Nemzeti Innovációs Hivatal (NIH) közötti együtt​műkö​dést igyekszik létrehozni. Mindkét tervezet zöld utat ka​pott a Választmányon, így várjuk a két szervezet válaszát.

Bartolits István főtitkár
NEKROLÓG – Somodi József emlékére
2011. május 17-én hunyt el Somodi József, aki a hazai televíziózás zseniális adás- és mérés​tech​nikai konstruktőre volt. Egész életét ennek szen​telte, nagy munkabírással és szakmaszeretettel, mindig újat kereső elmével. Ugyanakkor szerény​sége, mindenki felé irányuló segítőkészsége nem engedte meg, hogy eredményeit hirdesse, nem tört tudományos pályafutásra. Megmaradt igazi konstruktőrnek. Életpályáját senki nem tudná job​ban leírni, mint eleinte munkatársa, majd felesége, akinek visszaemlékezésével tisztelgünk előtte.

„Somodi József édesapja szabómester szakmája mellett rádiótechnikával is foglalkozott amatőr szinten. Ő keltette fel kisfiában a rádiózás iránti szenvedélyes érdeklődést. Kézenfekvő volt, hogy József a makói általános iskola elvégzése után a budapesti Puskás Tivadar Távközlési Technikumban tanul tovább. 1959-ben érettségizett.

Első munkahelye a Budapesti Televízió Adó- és Mikroállomás volt, ahonnan rövid idő után szolgálati érdekből áthelyezték a Szentesi Televízió Adóállo​más​ra. Adókarbantartó technikusként alaposan meg​ismerte a televízióadó felépítését és működését, és sorra nyújtott be újítási javaslatokat az adó műkö​dé​sé​nek és ellenőrzésének javítása érdekében. Fel​tű​nést keltett egy újítási szerződés keretében elkészített csoportfutási idő mérőberendezése, melyet a szegedi Ifjúsági Ház kiállításán is bemutattak.

1962-től kétéves sorkatonai szolgálatát töltötte relé karbantartó beosztásban. Később a katonaéveire úgy emlékezett vissza, mint életének felhőtlen időszakára, amelyben különféle szórakoztató rádiós feladatokkal foglalkozhatott. Leszerelése után kérelmére a Posta Rá​dió és Televízió Műszaki Igazgatóság budapesti Mű​szaki Fejlesztési Osztályára helyezték. Az itt töltött éveit folyamatos, sokoldalú szakmai fejlődés jelle​mez​te.

Újfajta szakmai feladatok lehetősége csábította őt 1966-ban az Elektromechanikai Vállalathoz (EMV), mely televízióadók és URH-FM adók fejlesztésére kijelölt vállalat volt akkoriban. Somodi József már technikus​ként önálló mérnöki feladatokat kapott. Eközben a Bu​dapesti Műszaki Egyetem esti tagozatán híradástech​nikai mérnöki diplomát szerzett, jeles eredménnyel. Az EMV fejlesztési és gyártási területén rövid idő alatt széleskörű ismertségre és tekintélyre tett szert rend​kívüli műszaki tájékozottságával, szellemes konstruk​ciós megoldásaival, hatalmas munkabírásával és se​gítőkészségével. A budapesti első színes TV adó meg​hajtó fokozatának több részegységét ő fejlesztette, de említésre méltó az URH-FM adókhoz fejlesztett kvad​rofon kódere is, amely lehetőséget adott a kísérleti kvadrofon adás elindításához.

1969-ben megnősült, majd két fia született. Csa​lád​fenntartási okból 1977-ben munkahelyet váltott, be​lé​pett a Híradástechnika Szövetkezetbe (HT). Itt alap​ve​tően televízió-technikai feladatokat kapott, első​sor​ban a televízió vevőkészülékek KGST-n belüli gyártá​sát támogató mérőautomata rendszer elemeinek ki​fej​lesz​tésére. Ezzel összefüggésben több társával együtt 1988-ban Műszaki alkotói díjat kapott a HT vezető​sé​gétől. Hazai viszonylatban komoly sikert ért el univer​zális vizsgálóábra generátora, vizsgálósor kiértékelő készüléke és TV nemlineáris torzítás mérő műszere, amelyekből sok példányt vásárolt a Posta Rádió és Televízió Műszaki Igazgatóság a TV adóállomások ré​szére.

Munkája mellett a BME-en színes televízió-tech​ni​kai szakmérnöki oklevelet is szerzett, kitüntetéssel.

A 80-as évek végétől megkezdődött a HT számára igen fontos szovjet piac beszűkülése és a HT-t a le​épülés fenyegette. Somodi József ekkor átment a Ma​gyar Műsorszóró Vállalathoz (a későbbi Antenna Hun​gáriához), ahol a Műszaki Osztályon az adóállomások műszaki ellenőrzésével bízták meg. Ebben a munka​körében megismerte az ország valamennyi adóállo​má​sát, a Magyar Televízió és a Magyar Rádió stúdióit, a modulációs összeköttetéseket.

Ekkoriban kezdett a számítástechnika tért hódítani mind a méréstechnikában, mind az irodai munka​he​lyeken, ezért beiratkozott számítás​tech​​nikai témájú mér​nöktovábbképző tanfolyamokra. Röviddel az AH-hoz való belépése után ő lett a kié​pü​lő személyi szá​mítógépes hálózat első rendszer​gazdája.

Adóellenőrző munkaköre rendszeres utazásokkal járt, és ezen kívül is kapott szerteágazó feladatokat a munkahelyén. Megterhelését fokozta, hogy családi ház építésébe fogott. Fokozatos kimerülését igyekezett titkolni, így 1996-ban váratlanul következett be agyin​farktusa. Leszázalékolták, őt, akinek szenvedélye volt a szakmája. Az AH mintegy búcsúképpen Antenna Hungária életműdíjat adományozott neki kimagasló szak​mai munkájáért.

Betegségéből bámulatos elszántságának köszön​he​tően nagymértékben felépült, de szellemi munkát már nem tudott szerezni. Ezért lakásában felépített egy számítógépes adóellenőrző rendszert, amelynek se​gítségével naponta regisztrálta az antennával fog​ható TV és URH-FM jeleket. A tapasztalt hibákra rend​sze​resen felhívta a műsorszóró, illetőleg a stúdiók figyelmét. Szenvedélyévé vált a Széchenyi hegyi TV antennarendszer rekonstrukcióját követően előállt su​gárzási probléma elhárításáért folytatott harc. Ez ügy​ben próbált minden követ megmozgatni, elsősorban a jogi szabályozás érdekében. A HTE több szakosztályi összejövetelén ismertetést tartott sugárzásmérési ered​ményeiről, izgalmas eszmecseréket kiváltva a problé​mát ismerő hallgatók körében.

Bármennyire igyekezett is lekötni magát otthoni méréseivel és a házkörüli munkákkal, láthatóan őrlő​dött lelkileg. Fokozatosan legyengült és ez újabb in​fark​tushoz vezetett.”

Somodi József emlékét megőrizzük. Élete, életműve példaértékű lehet minden magyar szakembernek. Gyá​​szolja felesége, családja, volt munkatársai és az őt is​merő szakemberek széles köre. Nyugodjál békében!
A Vételtechnika és Kábeltelevíziós Szakosz​tály, a Média Klub, valamint a Digitális Moz​gó Világ Klub 
2011. december 15-én 16 órai kez​dettel
a HTE postatermében megemlékező előadást tart Somodi József tiszteletére, megpróbálva be​mu​tat​ni alkotásainak egy szerény részét, mert tel​jes​ség​re törekedni lehetetlen.

Turányi Gábor

A HTE tisztújítást követő feladatai

Beszámoló a Szenior Szakosztály szeptemberi programjáról
A Szenior Szakosztály év​ad​nyitó összejövetelén el​nökünk, Nemes László úr felkérésére Nagy Péter ügyvezető igazgató szá​molt be a tisztújítást köve​tő​en kitűzött cé​lokról, feladatokról.

Nagy Péter szerint az új elnök, Huszty Gábor a ko​rábbiaknál is szorosabb munkaszervezést, számon​kérést, felelősségi köröket vezetett be. Ez azzal is ma​gyarázható, hogy az egyes ügyek sikere a HTE egyre nehezebb körülményei között kiemelt fontosságúvá vált. A Választmányban sok olyan új tag van, aki ko​rábban nem játszott szerepet a HTE vezetésében és ez új munkamódszereket és egyes ügyek kifejezetten új megközelítését hozta, amely a megújulás jegyében már időszerű volt. 

A 2011. szeptember 7-i Választmányi ülésen sor került a munkatervek végrehajtásáról szóló első be​szá​molókra. Az Egyesület 2011. évi pénzügyi helyze​te – elsősorban a korábbi intézkedéseknek köszön​he​tően – egyensúlyban van, de a 2012. évi egyensúly ér​dekében fokozottan szükség lesz az új takarékos​sági intézkedések végrehajtására. Ezek között szere​pel a havonkénti pénzügyi beszámolás, a civil és üz​leti tevékenységek pénzügyi elkülönítése, valamint a Titkárság foglalkoztatási racionalizálása. Utóbbi intéz​kedés következményeként a Titkárság munkatársai szű​kített munkaidőben érhetőek el. 

Fokozódó gond a Híradástechnika folyóirat és az Infocommunications Journal gazdaságos fenntartása, amelyre eddig nem sikerült érdemi megoldást találni. Folyamatban van egy újrapozicionálás.

A 2012. évi kongresszus megtartására a megszo​kott formában nem lesz pénzügyi fedezet. Egy lehető​ségként került elő, hogy a kongresszust a jövő évi In​fokom rendezvényhez csatlakozó napként tartsuk meg.
A Választmányi ülésen Huszty Gábor úr a K+F munkák bővítését jelölte meg az egyik legfontosabb bevételi forrásként. Ennek érdekében fel kell mérni a tagok aktivitását, tudását, kapacitását és e felmérés alapján lehet feltölteni a tervbe vett szakértői munka​csoportokat. Ha megfelelő háttérkapacitás áll rendel​kezésre, akkor lehet eredményesen vállalkozni meg​bí​zásos munkákra.

Nagy Péter megemlítette, hogy a tagság és a Vá​laszt​mány közötti kapcsolat szorosabbá tétele érdeké​ben a tagok felkérést kaptak a Munkacsoportokban, bizottságokban való részvételre is. A munkaterveket a Hírlevélben olvashattuk, így azok alapján tudtak dön​teni a vállalkozó kedvűek. Azt várja, hogy ezen akció​nak is az lesz az eredménye, hogy közös munkával eredményesek tudunk lenni a HTE elé kitűzött célok el​érésében.

A beszámolót követő beszélgetés során szakosz​tá​lyunk titkára felvetette, hogy azoknak a szenior ta​goknak, akik nem rendelkeznek internet kapcsolattal, jó lenne biztosítani a Rendezvénynaptár és a Hírlevél postain úton való megküldését. Nagy Péter a szenior tagok felé érzett tisztelet egyik kifejeződésének tar​totta a javaslatot és a nehéz pénzügyi helyzetünk el​lenére a kérést teljesíthetőnek ítélte.

Szakosztályi összejövetelünk a szokottnál is kel​lemesebb, nagyon barátságos légkörben zajlott. Ez el​sősorban Nagy Péter őszinte, világos beszédmód​jának volt köszönhető. Ezúton is köszönjük neki be​számolója baráti hangnemét.

Somodi Józsefné 

A HTE SZENIOR SZAKOSZTÁLY LÁTOGATÁSA A TELETÁR-BAN

Október 12-én a HTE Szenior Szakosztály szerve​zé​sében az érdeklődők különleges távközlés-törté​neti túrát tehettek a miskolci TELETÁR-ban. 

A Hírközlési Múzeumi Alapítvány keretében mű​kö​dő Postamúzeum országszerte rendelkezik kiállítóhe​lyek​kel. Legismertebb az Andrássy úti Postamúzeum, a Telefónia Múzeum, a Nagyvázsonyi, illetve Hollókői valamint a Balatonszemesi Postamúzeum. Azonban sok-sok értékes régi műszaki emlék – a látogatóktól elzártan – a raktárak mélyén pihent egészen 2007-ig. Ekkor nyitotta meg kapuit a TELETÁR, a Postamú​ze​um első látványraktára. 

A szenior szakosztály tagjait a Postamúzeum ne​vében Jakab László mérnök-muzeológus és Molnár György tárlatvezető köszöntötte az avasi kiállítóhe​lyen. A tárlatvezetésben közreműködtek Láng Béla, valamint a Magyar Telekom korábbi munkatársai; Ki​rály Károly, Ombódi Béla, valamint Káposzta Pál.

A TELETÁR az 1984-ben telepített és 2005-ben le​bontott AR távbeszélő központ géptermében létesült 2007-ben. Ez a mintegy 650 m2 alapterület lehető​sé​get biztosít a korábbi – Gyáli úti – fő raktárban tárolt távközlés-technikai emlékeknek minden igényt kielé​gítő tárolására és az eddig raktárban elhelyezett tár​gyak​nak a látogatók részére történő bemutatására. 

A belépő látogatókat meglepő látvány fogadja. A Teréz telefonközpont – ma is pontos időt mutató – ha​talmas órája mellett sorakozó keretsorok mindegyike más-más technikát képvisel, más korszakot mutat be. A kiállítás különlegességét fokozza, hogy a teremben a hazai távközlés történetének szinte minden távíró és telefonközpont típusa, valamint átviteltechnikai rend​sze​re megtalálható, a manuális központoktól az elekt​ronikus központokig, illetve a Leclanché-elemtől a kor​szerű távközlési áramellátó berendezésekig. A tár​gyak nem „steril múzeumi környezetben” jelennek meg, in​kább közvetlen, közeli ismerkedésre ösztönzik az ér​deklődőt. A polcokon a kisebb méretű tárgyak látha​tók. A Morse távírótól, távgépíróktól kezdve az LB és CB telefonkészülékeken, jelfogókon, kis központokon keresztül a különböző műszerekig terjedően sok izgal​mas, érdekes tárgyat tekinthetnek meg a látogatók.

A látványtárban bemutatott távközlés-technikai tárgy​csoportok az alábbiak:

– Távírótechnika; a Morse távírótól a telefaxig, illet​ve képtávíróig,

– Távbeszélőtechnika; a Bell hallgatótól a mobil​te​lefonig, a manuális központoktól az elektronikus köz​pontokig,

– Átviteltechnika; az elektroncsöves rendszerektől a fényvezető technikáig.

A szakemberek örömmel fedezték fel a tárgyak kö​zött a régi ismerős berendezéseiket, ifjúságuk emlé​keit, amelyeket a távközlés hőskorában, vagy nem is olyan régen talán ők maguk is használtak. A tárlaton több régi típusú távbeszélő készüléket, illetve távbe​szélőközpontot működés közben is tanulmányoz​hat​tak. Így az érdeklődők kipróbálhatták a régi LB, CB te​lefonokat, vagy a manuális telefonközpontok kezelé​sét. Morse jeleket küldhettek a morze távíróval vagy TELEX üzenetet a régi távgépírókkal. Régi szakmai filmek és ismeretterjesztő anyagok is várták látoga​tó​inkat a Postamúzeum, illetve a távközlés történetéről. 

A Postamúzeum virtuális kiállításait bárki megte​kint​​heti a www.postamuzeum.hu honlapon. A Fotótárban  több mint 6000 hírközléssel kapcsolatos fotó ta​nul​mányozható, a Telefónia Múzeum Virtuális Tárlata rész​​letesen bemutatja a Telefónia Múzeum​ban kiállí​tott tárgyakat, a TELETÁR menüpont pedig áttekintést ad a Teletár építéséről, valamint a bemuta​tott tár​gyak​ról. 

A szenior szakosztály tagjai örömmel állapították meg, hogy a TELETÁR létrehozásával kettős célt si​került megvalósítani. Egyrészt egy látogatóbarát mú​ze​u​mot, másrészt egy megfelelő méretű és minőségű, pormentes, világos, száraz távközlés-történeti mű​tárgy raktárt. A TELETÁR látogatása remélhetőleg sok lá​to​gatónak okoz majd örömöt és jelent tartalmas időtöl​tést, ahogy ez alkalommal nekünk is jelentett.

Érdemes megnézni!

Jakab László, Lőrincz Béla

Látogatás Lakihegyen a médiaklub szervezésében
A 2011. november 9-i, a BME Schönherz kollégi​u​mában tartott Kábeltévé–Vételtechnika–Médiaklub közös, kihelyezett vezetőségi ülést megelőző na​pon, november 8-án, szakmai programként, a kol​légium mérnök hallgatóival együtt látogatást tet​tünk Lakihegyen, a középhullámú rádiózás múltjá​ban és jelenében. 
Idegenvezetőként közreműködött Orosz Ákos az Antenna Hungária és dr. Tormási György a Médiaklub részéről, valamint dr. Falus László az egykori fejlesztő.

A helyszínt gépkocsival közelítettük meg, de távo​labb parkoltunk, mert kevesen tudják, de ma is folya​matosan működik a piros-fehérre festett 314 m magas jellegzetes lakihegyi antenna. Az emberre a kerítésen kívül elviselhető terhelést jelentő adás az autók elekt​ronikáját megzavarhatja. Az európai villamosenergia-hálózat rádiós központi vezérélésének (EFR) hosszú​hullámú 100 kW teljesítményű adójaként működik és szükség esetén a Kossuth rádió solti 2x1000 kW-os adójának 150 kW-os tartalékaként is dolgozhat.

Íme az antenna rövid CV-je: Épült 1932-ben. Az adóval együtt felrobbantották 1944-ben, újjáépítették 1948-ban. 1968-ban, az új 300 kW-os adó építésekor, kicserélték a porcellán talpszigetelőket. 2006-ban te​tő​től-talpig felújították. 
Mérnök kollégák! Mutassuk meg érdeklődő gyer​me​keinknek ezt a műszaki csodát és magyarázzuk el, hogy az egymásba fonódó körök, gömbök, bütykök, hálók, légkábelek és „malacfarkak” miért is vannak. Hát​ha ők lesznek azok, akik újra képesek lesznek adás​technikai fejlesztőként megélhetést biztosítani ma​gyar emberek ezreinek.

Az Antenna Hungária lehetőséget biztosított a kí​váncsi szemek számára, az adóházak meglátogatá​sára. Hatalmas élmény volt Orosz Ákos szakszerű vezetése, aki már közel 20 évet töltött az adók üze​meltetőjeként a berendezések közelében és ismer min​den csavart és kapcsolót. Sok-sok érdeklődő kér​dés és szakértő válasz. Ennél többet nem is kíván​hatunk. Reméljük egy jó előadás is létrejöhet a láto​gatásból és így azoknak is módjuk lesz betekinteni a rádióhullámok bölcsőjébe, akik nem tudtak a látogatá​son részt venni. 
Elődeink munkáját dicséri a 135 kW teljesítményű, ma is üzemképes Standard gyártmányú adóberende​zés, melynek érdekessége, hogy minden funkcionális egysége látható, megérthető és kézzel​fog​ható, de csak óvatosan, először mindig le kell föl​delni a földelő bottal…! 

Dr. Darabos Zoltán
Multimédia! Irány a mobilra!
November 10-én, csütörtökön volt a Médiainfor​matikai Szakosztály Klubestje „Multimédia! Irány a mobilra!” címmel. Az előadásra nagyon sok ér​dek​lődő fiatal jött el, hisz a téma a fiatal korosztály szá​mára nem csak egy modern területet jelent, ha​nem valóságos élő közeget is. 

A klubesten Szűcs Gábor, a BME Távközlési és Médiainformatikai Tanszékének docense mutatta be a két előadót. Elsőnek Kövecs András, az Artklikk Kft. ügyvezető igazgatója mutatta be a fullxs™ platformot, melynek a segítségével minimális belépési küszöbbel, kulcsrakész knowhow-t használva gyorsan a mobil piacra juthatnak a tartalomtulajdonosok. 
Ezután Tóth Bá​lint BME Távközlési és Médiainfor​ma​tikai Tanszé​kének doktorandusza tartott előadást az erőforrás igé​nyes számítások mobil platformra való optimalizá​lá​sáról. Az előadó a mobilon való fejlesztés által felve​tett kérdésekről, szoftver ergonómiáról, a kis képernyő HCI (Human Computer Interaction) vonat​ko​zású prob​lémáiról adott elő. A hallgatóság betekint​he​tett a mobil fejlesztés rejtelmeibe, különös tekintettel a magas erőforrás igényű számításokra. Érdekesség​kép​​pen azt is megtudhattuk, hogy milyen célra gon​doltak először a telefon kitalálói. A tartalom előállító iparágban harmadik képernyőként emlegetett mobil esz​közök új típusú megközelítést igényelnek a fel​hasz​nálók eléréséhez. Ennek oka az alapvetően más fel​használási helyzet, ami a mobil eszközökhöz kap​cso​lódó használati szokásokból és igényekből követ​kezik. 
Az előadások végén a fiatal hallgatóság mind​két előadótól kérdezett, és a válaszokból kiderült, hogy a jövendő mérnök és informatikus generációnak van még bőven lehetősége a jövő építésére. A Klubest ezekkel a buzdító szavakkal zárult, mely a fiatalok tudo​má​nyos vagy üzleti pályáján a céltudatos építkezést hang​sú​lyozta.

Dr. Szűcs Gábor titkár

Startra kész az első magyar műhold

Magyarország első műholdja, a Masat-1 páratlan lehetőséget kapott: részt vehet az Európai Űr​ügy​nökség Vega hordozórakétájának első küldeté​sé​ben, ami a dél-amerikai Kourouból indul 2012. ja​nuár végén.

2011. október közepén merült fel a lehetőség, hogy a Masat csapata részt vegyen az Európai Űrügynök​ség (ESA) új, alacsony pályás hordozórakétájának el​ső missziójában. A tervezettől eltérő hordozórakétára a tesztek jelentős részét és a dokumentációt is keve​sebb mint egy hónap alatt újra el kellett végezni. A műhold pályára állítása egyébként már 2009 óta hú​zódik.

A műholdat már kiszállították Hollandiába, az ESA technológiai központjába, ahol az ESA szakemberei megvizsgálták, hogy műszaki szempontból megfelel-e a rakéta és a CubeSat szabvány követelményeinek. Ezután jött az integráció Toulouse-ban, ahol a végső tesztelések is sikeresen zárultak. Így a Masat-1 útnak indulhat Kourouba, a start helyszínére öt másik or​szág kisműholdjaival együtt.

Az első magyar műhold, a Masat-1 egy kis mére​tű, úgynevezett pikoszatelit. A fejlesztés közel négy éve folyik a budapesti műszaki egyetemen. A Cube​Sat szab​vány szerint készült, 10 centiméteres élhos​szú​ságú kocka alakú műhold legfeljebb egy kilo​gramm tömegű lehet. A Masat-1 építése egy pilot projekt, elsősorban oktatási célt szolgál. A pályára ál​lását kö​vetően gyűjti a saját állapotára és környe​ze​tére vonat​kozó adatokat, amelyeket a földi állomásra továbbít későbbi feldolgozásra. A fedélzeten van egy félaktív mágneses stabilizáló rendszer is, ennek segít​ségével a Földről távirányítással lehet a szatellit pá​lyáját be​folyásolni.

A Masat készítői szerint projekt rengeteg fejlesztői tapasztalatot és referenciát jelent űreszközök tervezé​se, építése és üzemeltetése területén, és az űriparnak egy olyan területét, fedik le, ahol megfelelő támoga​tás​​sal nemzetközi szinten is versenyképesek lehet​nek.
Forrás: index.hu
Októberben folytatódott

a mobil-előfizetések számának csökkenése

Októberben közel 29 ezerrel, 11,640 millióra csök​kent a három hazai mobiltelefon-szolgáltató teljes előfizető-száma. A forgalmat generáló ügyfeleké az előző hónaphoz képest több mint 16 ezerrel lett kevesebb, így ez az érték közel 10,987 millió volt a vizsgált hónapban.

Az NMHH gyorsjelentése szerint 2011 októberé​ben a hívásfogadásra alkalmas kártyák száma alapján 100 főre 116,8 SIM-kártya jutott. Október végére a teljes ügyfélszám alapján számolva a T-Mobile ré​sze​se​dése az előző havi 44,81-ről 44,91 százalékra, a Vodafone-é 22,77-ről 22,80 százalékra nőtt, míg a Telenoré 32,42-ről 32,29 százalékra csökkent. 
A vizsgált hónap végére a forgalmazásban részt​vevők, azaz mind a havi díjas előfizetéssel rendel​ke​zők és mind az előre fizetett előfizetések közül az utolsó három hónapban hívást indítók vagy fogadók száma alapján a Vodafone piaci részesedése nem vál​​tozott 22,66 százalékon maradt, a Telenoré 32,02-ről 31,95 százalékra csökkent, míg a T-Mobile-é 45,32-ről 45,39 százalékra emelkedett. A pre-paid kártyák ará​nya évek óta csökken, értéke október végén 50,5% volt.
Nőtt a digitálistelevízió-előfizetések száma
2011 szeptemberében a legnagyobb magyarországi műsorterjesztők hálózatában 1,593 millióra nőtt a digitális televíziózásra előfizetők száma. 

A gyorsjelentés a tizennégy magyarországi műsor​terjesztő önkéntes adatszolgáltatására épül és az elő​fizetéses televíziós szolgáltatások piacának mintegy 88 százalékát fedi le. A mintegy 3,8 millió magyarországi háztartás közül közel 3,2 millióban van valamilyen elő​fizetéses televíziós szolgáltatás. A fennmaradó közel 600 ezer háztartásban a tető- vagy szobaantennával szabadon fogható analóg és digitális földfelszíni sugár​zású műsorokat, vagy ingyenesen elérhető műholdas adásokat néznek.

A gyorsjelentésben szereplő szolgáltatók szeptem​ber végén 2,784 millió előfizetést tartottak nyilván. A szolgáltatók előfizetőinek 57,2 százaléka vett igénybe digitális szolgáltatásokat az egy hónappal korábbi 56,8 százalék után. A digitális előfizetéseken belül szeptem​berben 636 ezerről 649 ezerre nőtt a kábeltelevízióra vagy IPTV-re előfizetők száma, és 906 ezer volt a mű​holdas szolgáltatást igénybe vevők száma. A MinDig TV Extra szolgáltatásnak 38 ezer előfizetője volt a hó​nap végén.

Az előfizetéssel rendelkező háztartásokon belül az augusztusi 23-ról 23,3 százalékra nőtt a digitális kábel​tévére vagy IPTV-re előfizetők aránya. A vezeték nél​küli előfizetések részesedése emelkedett, szeptember​ben 33,9 százalékon állt. Az analóg kábeltelevíziós szol​gáltatásra előfizetők aránya tovább csökkent, ez az érték korábban 43,2 százalékos, szeptemberben 42,8 százalék volt.

A teljes, becsült piacra vonatkozóan és valamennyi technológiát figyelembe véve a UPC a piacvezető, pi​aci részesedése 26,1%, a második a DIGI, amely piaci részesedése 23,2%, harmadik pedig a Magyar Tele​kom, piaci részesedése a vizsgált hónapban 21,8% volt.

A gyorsjelentés az analóg és digitális vezetékes szol​gáltatások – kábeltelevízió és IPTV – piacán az összes előfizetések közel 83 százalékát fedi le. A je​lentésben szereplő szolgáltatók vezetékes előfizetései​nek száma szeptemberben 1,840 millió volt, ezen belül az analóg előfizetések száma az előző hónaphoz ké​pest 1,197-ről 1,191 millióra csökkent.

A vezetékes szolgáltatások esetében a piacvezető UPC részesedése 27,8 százalék, második helyen a Ma​gyar Telekom van 19 százalékkal, ezt követi a több száz – a gyorsjelentésben nem szereplő – kisebb szol​gáltató együttes részesedése 17,4 százalékkal, míg ne​gyedik a sorban a DIGI 15,2 százalékkal. 

A vezeték nélküli szolgáltatásokat a gyorsjelentés teljes körűen lefedi. Ebben a szegmensben a piac​ve​zető DIGI részesedése 42,2 százalék, majd a Magyar Telekom következik 28,6 százalékkal, a harmadik UPC-é pedig 22 százalék.
Forrás: nmhh.hu
A HTE diplomaterv és szakdolgozat pályázat 
2011 ÉVI DÍJAZOTTJAI

A HTE 2011-ben ismét két kategóriában hirdetett diplomaterv és szakdolgozat pályázatot: 
   A kategória – egyetemek MSc programja 
      vagy 5 éves képzés; 
   B kategória – egyetemek BSc programja 
      vagy főiskolai képzés. 
A pályázatra összesen 47 dolgozat érkezett, 26 az A és 21 a B kategóriában.
A dolgozatok bírálatát az alábbi összeállítású Bíráló Bizottság végezte:
Abos Imre (BME-TMIT), Babics Emil (Magyar Telekom), Bánky Tamás (Bosch), Czap László (BME-HIT), Cserny László (Dunaújvárosi Főiskola), Csörnyei Márk (Bosch), Farkasvölgyi Andrea (BME-HVT), Fekete László (Zrí​nyi Miklós Nemzetvédelmi Egyetem), Gosztony Géza (Pázmány Péter Katolikus Egyetem), Gyimóthy Sza​bolcs (BME-HVT), Győri Erzsébet (BME-TMIT), Hesz​berger Zalán (BME-TMIT), Jakab Tivadar (BME-HIT), Krasznay Csaba (Zrínyi Miklós Nemzetvédelmi Egye​tem), Kuczmann Miklós (Széchenyi István Egyetem), Olasz Péter (NSN), Szaszák György (BME-TMIT), Zó​lomy Attila (Silicon Labs), Zólomy Imre (BME-EET).
Minden dolgozatot több bíráló értékelt az alábbi szempontok szerint: téma korszerűsége, kapcsolódó iro​dalom feldolgozása, tartalmi mélység és formai ele​mek. 
Az értékelések alapján a Bíráló Bizottság az aláb​​bi dolgozatokat választotta díjazásra:
A kategória:

1. Várady Zsolt  (BME-HVT)
Egyesített MPPT és CC/CV napelem kezelő elektronika

konzulens: Dr. Szabó József, BME-HVT 

2. Pék Gábor  (BME HIT)
Detection of Virtualization Based Malware Analyzers

konzulens: Dr. Buttyán Levente, BME-HIT
3. Csatári Bálint (BME TMIT)
Framework For Comparison of Traffic Classification Algorithms

konzulensek: Dr. Molnár Sándor, BME-TMIT,
Szabó Géza, Ericsson Magyarország Kft.

B kategória:

1. Mészáros Gábor (BME-TMIT)
Performance Analysis of an OpenFlow Controller

konzulensek: Dr. Rétvári Gábor, BME-TMIT, 

      Dr. Kern András, Ericsson Magyarország Kft.

2. Sebők Tamás (/BME-TMIT)
Data Center hálózatok vizsgálata és továbbfejlesztése
konzulens: Dr. Gulyás András, BME-TMIT

3. Drozdy András (BME-TMIT)
Frame for the Precision Control of a Laser Beam

konzulensek: Simon Csaba, BME-TMIT,
 

         Marta Csatari Diavall, CERN

A Bíráló Bizottság elnökeként ezúton szeret​nék köszönetet mondani a Bíráló Bizottság tagjai​nak a bírálati folyamatban végzett áldozatos mun​kájukért, valamint a pályázóknak a benyúj​tott színvonalas dolgozatokért.

Gerhátné Dr. Udvary Eszter

HTE Tudományos Bizottság elnöke

